# Bedford (England)

### Fra Wikipedia, den frie encyklopedi

Bedford
Status: | By (town)
Befolkning: | ca. 80 000 (2004)
Distrikt: | Bedford
Administrativt grevskap: | Bedfordshire
Seremonielt grevskap: | Bedfordshire

Bedford er administrasjonsby i grevskapet Bedfordshire i England, samt i distriktet Bedford. Ca. 100 000 av distriktets omkring 150 000 innbyggere er bosatt i Bedford og i Kempston, som ligger rett i nærheten.

Bedford ble markedsby tidlig i middelalderen. På 1800-tallet ble det etablert flere store ingeniørbedrifter her, men i dag er de fleste av disse nedlagt, og byen har slitt med økonomiske nedgangtider siden 1980-årene. Likevel vokser byen raskere enn de fleste andre byer i England, og i begynnelsen av 2000-årene har flere nye store boligområder blitt påbegynt.

De fleste arbeidstakere som bosetter seg i byen pendler til London eller Milton Keynes, og Bedford er endestasjon for Thameslink og stoppested for Midland Mainline-tog.

Predikanten og forfatteren John Bunyan bodde i Bedford, hvor han også ble fengslet. Den siste henrettelsen i Storbritannia fant sted i Bedford fengsel.

Elven Great Ouse renner gjennom byens sentrum. Langs elvebredden ligger vakre hager i et område kjent som The Embankment.

Det finnes fire privatskoler i byen, alle drevet av den veldedige organisasjonen Harper Trust, som ble opprettet ved hjelp av en testamentatisk gave fra Bedfordborgeren sir William Harpur på 1500-tallet.

Tidlig i 1950-årene drev firmaet London Brick Company rekruttering av arbeidskraft i det sørlige Italia, og folketellingen i 2000 viste at omkring 10 % av befolkningen i Bedford er av italiensk avstamning.

Hentet fra «http://no.wikipedia.org../../../b/e/d/Bedford_%28England%29_80ae.html»

Kategori: Byer i Bedfordshire

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Español
- Nederlands
- Polski
- Русский
- Simple English
- Svenska